കൊരട്ടി, കാഞ്ഞിരപ്പള്ളി

കൊരട്ടി (പഴയ കൊരട്ടി എന്നും അറിയപ്പെടുന്നു) കോട്ടയം ജില്ലയിലെ കാഞ്ഞിരപ്പള്ളി താലൂക്കിൽ എരുമേലിയ്ക്ക് സമീപമുള്ള ഒരു ഗ്രാമമാണ്. വളരെ പഴക്കമുള്ള കുടിയേറ്റ പ്രദേശമായ ഇവിടെനിന്ന് ജില്ലാ തലസ്ഥാനമായ കോട്ടയത്തേയ്ക്കുള്ള ദൂരം ഏകദേശം 44 കിലോമീറ്റർ ആണ്. താലൂക്ക് ആസ്ഥാനമായ കാഞ്ഞിരപ്പള്ളിയിലേയ്ക്ക് ഇവിടെനിന്ന് 11.0 കിലോമീറ്ററാണുള്ളത്. ഏറ്റവുമടുത്തുള്ള പട്ടണം 1 കിലോമീറ്റർ അകലെ സ്ഥിതിചെയ്യുന്ന പ്രശസ്ത തീർത്ഥാടന കേന്ദ്രമായ എരുമേലിയാണ്. സംസ്ഥാന തലസ്ഥാനമായ തിരുവനന്തപുരത്തുനിന്ന് ഇവിടേയ്ക്ക് ഏകദേശം 128 കിലോമീറ്റർ ദൂരമുണ്ട്. കൊരട്ടി ഗ്രാമത്തെ വലയം ചെയ്ത് തെക്കു ഭാഗത്ത് റാന്നി താലൂക്കും പടിഞ്ഞാറ് വാഴൂർ താലൂക്കും തെക്കുഭാഗത്ത് ഇലന്തൂർ താലൂക്കും കിഴക്കുഭാഗത്ത് അഴുത താലൂക്കും നിലനിൽക്കുന്നു. പഴയ കൊരട്ടിയ്ക്കു സമീപസ്ഥമായ പ്രധാന പട്ടണങ്ങൾ റാന്നി, പത്തനംതിട്ട, ഈരാറ്റുപേട്ട, പാല, തിരുവല്ല, എരുമേലി, കാഞ്ഞിരപ്പള്ളി എന്നിവയാണ്. ഏറ്റവും അടുത്ത റെയിൽവേ സ്റ്റേഷൻ 40 കിലോമീറ്റർ ദൂരത്തിലുള്ള കോട്ടയം റെയിൽവേ സ്റ്റേഷനാകുനാണ്. കൊരട്ടിയാർ അഥവാ മണിമലയാർ ഈ ഗ്രാമത്തിലൂടെയാണ് കടന്നു പോകുന്നത്. കാഞ്ഞിരപ്പള്ളി, എരുമേലി പഞ്ചായത്തുകളെ തമ്മിൽ ബന്ധിപ്പിച്ചുകൊണ്ട് ഇവിടെ സ്ഥിതിചെയ്യുന്ന പുരാതനമായ പാലം കൊരട്ടിപ്പാലം എന്നറിയപ്പെടുന്നു. ഈ ഗ്രാമം പൂഞ്ഞാർ നിയമസഭാമണ്ഡലത്തിന്റേയും പത്തനംതിട്ട ലോക്സഭാമണ്ഡലത്തിന്റേയും ഭാഗമാണ്.

മഹാദേവൻ എന്നറിയപ്പെടുന്ന ശിവന് സമർപ്പിച്ചിരിക്കുന്ന പ്രസിദ്ധ ശിവക്ഷേത്രമായ കൊരട്ടി മഹാദേവക്ഷേത്രം ഈ പ്രദേശത്താണ് സ്ഥിതി ചെയ്യുന്നത്. ക്ഷേത്രത്തിന് നിരവധി ഉത്സവങ്ങളുണ്ട്. പ്രധാനപ്പെട്ടവ ഇവയാണ്:

 മഹാ ശിവരാത്രി - കൊരട്ടി മഹാദേവ ക്ഷേത്രത്തിൽ ഇത് ഗംഭീരമായി ആഘോഷിക്കുന്നു. ഭക്തർ ഉപവാസം ആചരിക്കുകയും പ്രാർത്ഥനകൾ അർപ്പിക്കുകയും ചെയ്തുകൊണ്ട് ശിവന് സമർപ്പിച്ചിരിക്കുന്ന പ്രത്യേക ചടങ്ങുകളിൽ പങ്കെടുക്കുന്നു.
 തിരുവാതിര - കൊരട്ടി മഹാദേവ ക്ഷേത്രത്തിലെ മറ്റൊരു പ്രധാന ഉത്സവമാണ് ആരുദ്ര ദർശനം എന്നും അറിയപ്പെടുന്ന തിരുവാതിര ഉത്സവം. തിരുവാതിര നക്ഷത്ര ദിനത്തിൽ നടത്തുന്ന താണ്ഡവം എന്നറിയപ്പെടുന്ന ശിവൻ്റെ പ്രാപഞ്ചിക നൃത്തത്തെ ഇത് അനുസ്മരിക്കുന്നു.
1920 ൽ നിർമ്മിക്കപ്പെട്ട പഴയ കൊരട്ടി സെന്റ് മേരീസ് ദേവാലയം ഈ പ്രദേശത്താണ് സ്ഥിതി ചെയ്യുന്നത്. എരുമേലിഫൊറോന പള്ളിയുടേയും സമീപപ്രദേശങ്ങളിലുള്ള ഇടവകകളുടെയും തലപ്പള്ളിയായിരുന്നു അക്കാലത്ത് ഇത്.

 ചരിത്രം 
ഒരു പഴക്കമുള്ള കുടിയേറ്റ പ്രദേശമാണിത്. 1857 ൽ നെടുങ്കുന്നംപള്ളി വികാരി പാലാക്കുന്നേൽ ബ. മത്തായി മറിയം കത്തനാർ മിഷൻപ്രവർത്തനങ്ങൾ ക്കായി ഇവിടെ എത്തിയതായി പറയപ്പെടുന്നു. 1857 ൽ ഒരു കൃസ്ത്യൻ ദേവാലയം സ്ഥാപിക്കപ്പെട്ടുവെങ്കിലും  ഏതാനും വർഷങ്ങൾക്കുശേഷം മലമ്പനി, കാട്ടുമൃഗങ്ങൾ എന്നിവയുടെ ശല്യംമൂലം ഈ പ്രദേശം ആളുകൾ ഉപേക്ഷിച്ചുവത്രേ. പിന്നീട് അമ്പതോളം വർഷങ്ങൾക്കുശേഷമാണ് ഇവിടെ വീണ്ടും  കുടിയേറ്റമാരംഭിച്ചത്.

 ഭൂമിശാസ്ത്രം 
ഈ പ്രദേശത്തിൻറെ സമുദ്രനിരപ്പിൽനിന്നുള്ള ഉയരം ഏകദേശം 15 മീറ്ററാണ്. ഈ ഗ്രാമം സ്ഥിതിചെയ്യുന്ന അക്ഷാംശം 9° 29' 55.374'' N ഉം രേഖാംശം  76° 50' 51.3276'' E ഉം ആകുന്നു.

 സമീപസ്ഥലങ്ങൾ 
 കണ്ണിമല - 1.7 കി.മീ.
 കുറുവാമൂഴി
 എരുമേലി - 1 കി.മീ.
 വെള്ളനാടി -  2.6 കി.മീ.
 മുണ്ടക്കയം -  3.3 കി.മീ.
 ഇഞ്ചിയാനി, വട്ടക്കാവ്-  3.5 കി.മീ.
 വെള്ളനാടി എസ്റ്റേറ്റ് -  3.9 കി.മീ.
 മറ്റനൂർക്കര  4.1 കി.മീ.
 കനകപ്പലം -  4.1 കി.മീ.
 കരിമ്പിൻതോട് (കനകപ്പലത്തിനു സമീപം), എരുമേലി  4.2 കി.മീ.
 പുഞ്ചവയൽ -  4.8 കി.മീ.
 പാക്കാനം -  5.4 കി.മീ.

 കോളജുകൾ 

 സെന്റ് ഡോമിനിക്സ് കോളജ്, പറത്തോട് – കാഞ്ഞിരപ്പള്ളി
 അമൽ ജ്യോതി കോളേജ് ഓഫ് എഞ്ചിനീയറിങ്

 വിദ്യാലയങ്ങൾ 
 സി.കെ.എം. ഹൈസ്കൂൾ, കോരുത്തോട്, കാഞ്ഞിരപ്പള്ളി. 
 ജി.എച്ച്.എസ്.എസ്. മുരിക്കുംവയൽ (എരുമേലി വടക്ക്), മുണ്ടക്കയം
 സെന്റ് തോമസ് ഹൈസ്ക്കൂൾ, എരുമേലി.
 വാവർ മെമ്മോറിയൽ ഹൈസ്കൂൾ എരുമേലി
 സന്തോം എച്ച്. എസ്., കണമല

 അവലംബം 

വർഗ്ഗം:കോട്ടയം ജില്ലയിലെ ഗ്രാമങ്ങൾ